Shavkat Mirziyoyev Vladimir Putinga ta’ziya izhor qildi. Bu haqda O‘zbekiston rahbari matbuot xizmati xabar berdi. Qayd etilishicha, O‘zbekiston Prezidenti Shavkat Mirziyoyev Rossiyaning Krasnodar o‘lkasida yirik yo‘l-transport hodisasi oqibatida ko‘plab insonlar halok bo‘lgani va jabrlangani munosabati bilan Rossiya Federatsiyasi Prezidenti Vladimir Putinga hamdardlik bildirgan. Avvalroq Rossiyaning Krasnodar o‘lkasida yo‘lovchi avtobusi bilan bog‘liq yo‘l-transport halokati ro‘y bergani, hodisa oqibatida 14 kishi hayotdan ko‘z yumgani haqida xabar berilgandi.